Belgias representantkammer

Representantkammeret (nederlandsk: Belgische Kamer van volksvertegenwoordigers, fransk: Chambre des Représentants de Belgique) ofte kalt bare Kammeret, er underhuset i Belgias føderale parlament, som i tillegg omfatter Senatet, som er overhuset.  

Representantkammeret består av 150 direkte valgte medlemmer, som velges hvert fjerde år.Grunnloven art. 65 på Wikikilden Kammeret kan selv pålegge kongen å skrive ut nyvalg.Grunnloven Art. 46 på Wikikilden 
 Oppgaver 
Representantkammeret er det føderale Belgias lovgivende makt. Senatet kan foreslå endringer i lovene, men Representantkammeret har likevel det avgjørende ord i saker som gjelder alminnelige lover.Senatets internettside I saker om endringer av Grunnloven er imidlertid de to kamrene likestilte. Dette innebærer blant annet at det ved grunnlovsendringer kreves to tredjedels flertall i begge kamre.Grunnloven art. 195 på Wikikilden  

Regjeringen må for å overleve forholde seg til Representantkammeret, og kan kastes gjennom et mistillitsforslag. Det er Representantkammeret som vedtar det føderale budsjettet. 
 Språkgrupper 
Representantkammeret er inndelt i språkgrupper: den nederlandske språkgruppe og den franske språkgruppe.Grunnlovens §43 på Wikikilden Belgias tyske minoritet henregnes til den franske språkgruppen. I motsetning til det som gjelder for Senatet er ikke fordelingen av de 150 representantene på det to språkgruppene bestemt i Grunnloven, men varierer etter hvert valg. Språkgruppene har imidlertid en selvstendig rolle når det skal vedtas bestemte lover med særlig betydning for landets befolkningsgrupper. Vedtaket krever da ikke bare to tredels flertall i hele Kammeret, men også flertall i hver av de to språkgruppene.Faktablad fra Representantkammeret (2005)
 Bildegalleri 

 Referanser 

 Se også 
 Belgias politiske system.

 Eksterne lenker 


Representantkammeret
Belgia

sv:Belgiens federala parlament#Representantkammaren